2. ΒΑΣΙΛΙΚΟΝ ΔΙΑΤΑΓΜΑ της 17/26 Αυγ.1954 Περί καθορισμού διαδικασίας ατελούς εισαγωγής μηχανημάτων, εργαλείων, πρώτων υλών και υλικών εν γένει, προς κατασκευήν εφοδίων υπερποντίων παραγγελιών του κοινού Αμυντικού προγράμματος. Έχοντες υπ’ όψει το άρθρ. 3 παρ. 4 του Ν.Δ. 2672/1953 «περί κυρώσεως της δια της ανταλλαγής ρηματικών διακοινώσεων καταρτισθείσης συμφωνίας μεταξύ της Ελληνικής και Αμερικανικής Κυβερνήσεως κλπ.» και την υπ’ αριθ. 406/22.7.1954 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου και εισηγήσει των Ημετέρων επί του Συντονισμού και Οικονομικών Υπουργών, απεφασίσαμεν και διατάσσομεν: Άρθρ.1.-1.Οι Διευθυνταί των Διευθύνσεων Τελωνείων Α΄ και Β΄ τάξεως, από της ισχύος του παρόντος, χορηγούν την υπό του Ν.Δ. 2672/53 «περί κυρώσεως της δια της ανταλλαγής ρηματικών διακοινώσεων καταρτισθείσης συμφωνίας, μεταξύ της Ελληνικής και Αμερικανικής Κυβερνήσεως κλπ.», και της δι’ αυτού κυρουμένης συμφωνίας προβλεπομένην απαλλαγήν από δασμών και πάσης φύσεως φόρων και τελών, υπέρ του Δημοσίου ή τρίτου, των εκ του εξωτερικού εισαγομένων και προοριζομένων δια την κατασκευήν εφοδίων υπερποντίων παραγγελιών του κοινού αμυντικού προγράμματος: α)Πρώτων υλών και υλικών εν γένει ενσωματουμένων εις τα εφόδια, β)Καυσίμων και λιπαντικών χρησιμοποιουμένων κατά την κατασκευήν των εφοδίων, γ)Ειδών, εφ’ όσον ταύτα είναι αναγκαία δια την κατασκευήν και συντήρησιν των εφοδίων, δ)Υλικών προς κατασκευήν των ειδών συσκευασίας των ετοίμων εφοδίων και ε)Μηχανημάτων ανταλλακτικών και εξαρτημάτων αυτών ως και εργαλείων, κατά τα εν άρθρ. 3 του παρόντος οριζόμενα. 2.Ωσαύτως οι Οικονομικοί Έφοροι, από της ισχύος του παρόντος, χορηγούν απαλλαγήν εκ του φόρου κύκλου εργασιών, ή ετέρων φόρων υπέρ του Δημοσίου ή τρίτων προσώπων ή οργανισμών, εξαιρέσει των φόρων καθαρών προσόδων, αναλυτικών κατηγοριών και συνθετικού του παγίου τέλους ασκήσεως επιτηδεύματος και των υπέρ του Ι.Κ.Α. εισφορών, επιβαλλομένων επί των εν τω εσωτερικώ παραγομένων ειδών, άτινα πρόκειται να χρησιμοποιηθώσι, προς κατασκευήν εφοδίων των υπερποντίων παραγγελιών του κοινού αμυντικού προγράμματος. (Μετά την σελ. 476(α) Σελ. 476,01 Ατέλειες ΄Εργων Αμυντικού Προγράμματος 30.Ζ.μ.2 30.Ζ.μ.2 Ατέλειες ΄Εργων Αμυντικού Προγράμματος Άρθρ.2.-1.Δια την ατελή παράδοσιν των εκ του εξωτερικού εισαγομένων πρώτων υλών και υλικών εν γένει, των καυσίμων και λιπαντικών, των προοριζομένων προς κατασκευήν εφοδίων του προηγουμένου άρθρου των τμημάτων ή μερών, ημικατειργασμένων ή μη, των κατασκευασθησομένων εφοδίων, των υλικών κατασκευής και συντηρήσεως τούτων, ως και των υλικών των προοριζομένων προς κατασκευήν των ειδών συσκευασίας των ετοίμων εφοδίων, θα τηρήται η ακόλουθος διαδικασία. 2.Ο ανάδοχος της κατασκευής των εφοδίων, μετά του οποίου έχει συναφθή η σχετική προς τούτο σύμβασις, εις ην δέον απαραιτήτως να αναφέρηται, ότι τα εκ του εξωτερικού εισαχθησόμενα δια την κατασκευήν των εφοδίων υλικά, θα εισάγωνται ατελώς, θ’ απευθύνη μέσω της εποπτευούσης την κατασκευήν των εφοδίων Μονίμου Επιτροπής Παραλαβής Πυρομαχικών ή άλλης υπό του Υπουργού Εθνικής Αμύνης, ορισθησομένης ως αρμοδίας, Επιτροπής ή υπηρεσίας, αίτησιν προς το αρμόδιον Τελωνείων, συνοδευομένην υπό λεπτομερούς πίνακος των εισαχθησομένων ειδών, εις διπλούν. Εις την αίτησιν θα μνημονεύηται ρητώς ο προορισμός των εισαγομένων ειδών. 3.Η Μόνιμος Επιτροπή Παραλαβής Πυρομαχικών θα ελέγξη την αίτησιν και τον πίνακα των υλικών και αφού διαπιστώση ότι τα εισαγόμενα υλικά είναι αναγκαία προς κατασκευήν εφοδίων υπερποντίων παραγγελιών του κοινού Αμυντικού προγράμματος θα θεωρήση το έν αντίτυπον του πίνακος των υλικών και δι’ εγγράφου της, θα διαβιβάση την αίτησιν και τον θεωρημένον πίνακα, εις το αρμόδιον Τελωνείον, δια την ατελή παράδοσιν των υλικών. Εις το σχετικόν έγγραφον της Επιτροπής, θα αναγράφηται ρητώς, ότι τα εις τον πίνακα αναγραφόμενα υλικά, είναι αναγκαία και προορίζονται δια την κατασκευήν εφοδίων του κοινού αμυντικού προγράμματος. 4.Το Τελωνείον, βάσει του εγγράφου της Επιτροπής, και επί τη τηρήσει απασών των απαιτουμένων τελωνειακών διατυπώσεων (κατάθεσις διασαφήσεως κλπ.) θα προβαίνη εις την επί προσωρινή ατελεία και έναντι αξιοχρέου προσωπικής εγγυήσεως δια τους οικείους δασμούς και φόρους παράδοσιν των εις τον θεωρημένον πίνακα αναγραφομένων υλικών. Κατά την παράδοσιν, θα συντάσσηται πρωτόκολλον παραδόσεως και παραλαβής μεταξύ παραδιδούσης Τελωνειακής Αρχής και εισαγωγέως αντίτυπον δε τούτου θα αποστέλληται και εις την Επιτροπήν, ίνα λαμβάνη γνώσιν των παραδιδομένων ειδών. 5.Άμα τη κατασκευή των εφοδίων εκάστης παραγγελίας και επί τω σκοπώ οριστικοποιήσεως της προσωρινής ατελείας και της συνεπεία ταύτης λύσεως των παρασχεθεισών εγγυήσεων, η Μόνιμος Επιτροπή Παραλαβής Πυρομαχικών, ή άλλη ορισθησομένη, υπό του Υπουργού Εθνικής Αμύνης, υπηρεσία ή Επιτροπή, δέον να υποβάλη εις το αρμόδιον Τελωνείον:α)Κατάστασιν εμφαίνουσαν αναλυτικώς, κατ’ είδος και ποσότητα, τας ατελώς παραληφθείσας πρώτας ύλας και λοιπά υλικά, τα εκ τούτων κατασκευασθέντα έτοιμα εφόδια και τέλος το τυχόν εις χείρας του εργολάβου παραμείναν υπόλοιπον πρώτων υλών και λοιπών υλικών, είτε υπό την μορφήν του εισπραχθέντος  αρχικώς υλικού, είτε ως αποκόμματα ή ρινίσματα, β)πρωτόκολλον παραδόσεως και παραλαβής των κατασκευασθέντων ετοίμων εφοδίων μεταξύ του εργολάβου και της Μονίμου Επιτροπής Παραλαβής Πυρομαχικών ή άλλης υπό του Υπουργού Εθνικής Αμύνης, ορισθησομένης Επιτροπής ή Υπηρεσίας, ήτις θα παραλάβη τα εφόδια προς περαιτέρω διαχείρισιν και γ)αντίγραφον της οικείας διασαφήσεως εξαγωγής οσάκις ταύτα εξάγονται εις το εξωτερικόν. Εκ των ανωτέρω δικαιολογητικών, άτινα θα θεωρηθώσιν υπό της Επιτροπής δέον να προκύπτη ή χρησιμοποίησις εξ ολοκλήρου των ατελώς εισαχθέντων υλικών προς κατασκευήν εφοδίων του κοινού αμυντικού προγράμματος, κατά τας αναλογίας τας καθορισθησομένας δι’ αποφάσεων του Υπουργού των Οικονομικών. Τα τυχόν εις χείρας του εργολάβου παραμένοντα υλικά, ως και τα αποκόμματα και ρινίσματα, άτινα έχουσιν εμπορικήν αξίαν, θα υποβάλλωνται εις δασμολόγησιν. Εις περίπτωσιν καθ’ ην ταύτα δεν έχουσιν εμπορικήν αξίαν, θ’ ακολουθήται η διαδικασία του άρθρου. 36 του Νόμ. 1165. Δύναται όμως ταύτα και να μεταβιβασθώσιν ατελώς εις έτερον εργολάβον ανάδοχον κατασκευής εφοδίων του κοινού αμυντικού προγράμματος, μετά του οποίου έχει συναφθή σχετική σύμβασις Προς τούτο θα υποβάλληται εις το αρμόδιον Τελωνείον, μέσω της ανωτέρω Επιτροπής: α)αίτησις του εργολάβου εις χείρας του οποίου ευρίσκονται τα ατελώς εισαχθέντα υλικά, μετά πίνακος τούτου, δι’ ης ούτος θα αιτήται την ατελή μεταβίβασιν εις τον έτερον εργολάβον και β)ομοία αίτησις του προς ον θα μεταβιβασθώσιν τα υλικά, εργολάβου. Το Τελωνείον βάσει των αιτήσεων τούτων, του σχετικού εγγράφου της Επιτροπής, και επί τη καταθέσει αξιοχρέου προσωπικής εγγυήσεως του προς ον μεταβιβάζονται τα υλικά εργολάβου, δια την καταβολήν των οικείων δασμών και φόρων, εν περιπτώσει μη χρησιμοποιήσεως των υλικών αποκλειστικώς και μόνον δια την κατασκευήν εφοδίων του κοινού αμυντικού προγράμματος, θα εγκρίνη την άνευ καταβολής δασμών και λοιπών φόρων μεταβίβασιν των υλικών, από του ενός εργολάβου εις τον έτερον. Θα επακολουθή η παράδοσις των υλικών εις τον νέον εργολάβον, βάσει πρωτοκόλλου παραδόσεως και παραλαβής, αντίγραφον του οποίου θα υποβάλληται και εις το Τελωνείον. Η παράδοσις των υλικών εις τον νέον εργολάβον, θεωρείται γενομένη επί προσωρινή ατελεία, δια την οριστικοποίησιν της οποίας και την λύσιν της ληφθείσης εγγυήσεως, θα τηρήται η υπό του παρόντος άρθρου οριζομένη διαδικασία. Άρθρ.3.-1.Δια την εκ του εξωτερικού ατελή εισαγωγήν μηχανημάτων ανταλλακτικών και εξαρτημάτων αυτών, ως και εργαλείων, προς κατασκευήν εφοδίων του κοινού αμυντικού προγράμματος, θα τηρήται η εν άρθρ.2, 3 και 4 του παρόντος οριζομένη διαδικασία. Εις περιπτώσιν καθ’ ην, δεν είναι εκ των προτέρων γνωστόν (εις την Επιτροπήν) το είδος των εισαγομένων μηχανημάτων και εργαλείων ή ο προορισμός τούτων προς τον σκοπόν της μη καθυστερήσεως των σχετικών εργασιών, ταύτα θα παραδίδωνται απ’ ευθείας υπό του αρμοδίου Τελωνείου κατόπιν αιτήσεως του εργολάβου επί τη λήψει τραπεζιτικής εγγυήσεως δια τους οικείους δασμούς και λοιπούς φόρους. Μετά την παραλαβήν των ειδών, εάν διαπιστωθή ότι πρόκειται περί ειδών προοριζομένων προς Σελ. 477 Ατέλειες ΄Εργων Αμυντικού Προγράμματος 30.Ζ.μ.2 κατασκευήν εφοδίων του κοινού αμυντικού προγράμματος, δέον το βραδύτερον εντός τετραμήνου ν’ ακολουθηθή η υπό του παρόντος Δ/τος οριζομένη διαδικασία εκδόσεως υπό του αρμοδίου Τελωνείου της οικείας διαταγής ατελείας, ότε θα επακολουθήση και αντικατάστασις της ληφθείσης εγγυήσεως δι’ αξιοχρέου προσωπικής τοιαύτης. Παρεχομένης της προθεσμίας ταύτης θα εισπράττωνται οι οικείοι δασμοί και λοιποί φόροι. 2.Η λύσις της παρασχεθησομένης εγγυήσεως και η τακτοποίησις των οικείων Τελωνειακών εγγράφων, θα γίνη εάν μεν τα εισαχθέντα μηχανήματα ανταλλακτικά και εξαρτήματα αυτών και εργαλεία επανεξαχθώσιν, άμα τη επανεξαγωγή των και τη καταβολή των 1/4 των οικείων δασμών και φόρων των αναλογούντων, επί των εισαχθέντων μηχανημάτων και εργαλείων, ως μεταχειρισμένων. Η επανεξαγωγή των μηχανημάτων, εργαλείων κλπ. και συνεπώς και η καταβολή του ενός τετάρτου των οικείων δασμών και φόρων, ως και ο τελωνισμός τούτων, εν περιπτώσει μη επανεξαγωγής των, δέον να γίνη εντός εξαμήνου από της ολοσχερούς εκτελέσεως των συμβάσεων των αναληφθεισών παραγγελιών κατασκευής εφοδίων κοινού αμυντικού προγράμματος περί ων προβλέπει η δια του Ν.Δ. 2672/1953 κυρωθείσα σύμβασις. Τον χρόνον λήξεως των παραγγελιών των σχετικών συμβάσεων εκτελέσεως των αναληφθεισών παραγγελιών, δια τον υπολογισμόν του ανωτέρω εξαμήνου, θα γνωρίση εις το αρμόδιον Τελωνείον η εποπτεύουσα την εκτέλεσιν των συμβάσεων τούτων Μόνιμος Επιτροπή παραλαβής Πυρομαχικών ή άλλη υπό του Υπουργού Εθνικής Αμύνης οριζομένη αρμοδία εκάστοτε υπηρεσία ή Επιτροπή. Άρθρ.4.-1.Δια την υπό του αρμοδίου Οικονομικού Εφόρου χορήγησιν, συμφώνως προς την παρ.2 του άρθρ.1 του παρόντος, της υπό του Ν.Δ. 2672/1953 προβλεπομένης απαλλαγής, από του φόρου κύκλου εργασιών και των λοιπών φόρων των επιβαλλομένων υπέρ του Δημοσίου ή τρίτων επί των εν τω εσωτερικώ παραγομένων υλικών χρησιμοποιουμένων προς κατασκευήν εφοδίων του κοινού αμυντικού προγράμματος θα τηρήται η ακόλουθος διαδικασία. 2.Ο εργολάβος μετά του οποίου έχει συναφθή σχετική σύμβασις, εις ην δέον απαραιτήτως να περιλαμβάνηται ο όρος ότι τα υπ’ αυτού αγορασθησόμενα είδη παρ’ εγχωρίου βιομηχανίας θα είναι απηλλαγμένα των εν τω εσωτερικώ επιβαλλομένων φόρων επί των εν τω χώρα παραγομένων ειδών, θα υποβάλη εις την Μόνιμον Επιτροπήν Παραλαβής Πυρομαχικών ή άλλην ορισθησομένην αρμοδίαν Επιτροπήν, πίνακα εις τριπλούν των αγορασθησομένων ειδών παρά τινος εγχωρίου βιομηχανίας. Η Επιτροπή αύτη θα ελέγχη τον ως άνω πίνακα ίνα διαπιστώση κατά πόσον τα εν αυτή αναφερόμενα Σελ.478 είδη είναι ή όχι αναγκαία δια την κατασκευήν εφοδίων του κοινού αμυντικού προγράμματος και αφού διαπιστώση ότι ταύτα είναι πράγματι αναγκαία προς τον σκοπόν τούτον θα θεωρήση τον πίνακα. Το έν αντίτυπον θα παραδίδεται εις τον εργολάβον όστις θα προσαγάγη αυτό εις την προμηθεύουσαν τα είδη εγχώριον βιομηχανίαν, το δεύτερον θ’ αποστέλληται εις την Οικονομικήν Εφορίαν Ανωνύμων Εταιριών Αθηνών καθισταμένης προς τούτο αρμοδίας δια του παρόντος, ανεξαρτήτως της μορφής της βιομηχανικής επιχειρήσεως ή ίνα έχη τούτο υπ’ όψιν της κατά τον έλεγχον της προμηθευούσης τα είδη βιομηχανίας εφ’ όσον τυγχάνη Ανώνυμος Εταιρία εδρεύουσα εν Αθήναις ή διαβιβάζη τούτο εις την αρμοδίαν Οικονομικήν Εφορίαν και το τρίτον θα παραμείνη εις την ως άνω Επιτροπήν. Η προμηθεύουσα τα εν τω πίνακι είδη βιομηχανία, βάσει του θεωρημένου τούτου πίνακος θα πωλή εις τον εργολάβον τα υλικά εις τιμήν μη περιλαμβάνουσαν τους επ’ αυτών αναλογούντας ως άνω φόρους. Η απαλλαγή της προμηθευούσης τα είδη βιομηχανίας εκ των ως άνω φόρων θα χορηγήται υπό του αρμοδίου Οικονομικού Εφόρου, βάσει του αυτού ως άνω θεωρημένου πίνακος, κατά τον ενεργηθησόμενον εις την βιομηχανίαν έλεγχον. 3.Άμα τη κατασκευή των εφοδίων θα υποβληθώσιν εις την Οικονομικήν Εφορίαν Ανωνύμων Εταιριών Αθηνών, υπό της Επιτροπής, αντίγραφα των δικαιολογητικών, ως ταύτα καθορίζονται εις την παρ. 5 του άρθρ. 2 του παρόντος των υποβληθησομένων εις το Τελωνείον δια την οριστικοποίησιν της ατελείας των εκ του εξωτερικού εισαχθησομένων υλικών. Η Οικονομική Εφορία, βάσει των δικαιολογητικών τούτων θα ελέγξη κατά πόσον τα είδη τα αναφερόμενα εις τους παρ’ αυτή υποβληθέντας κατά την παραλαβήν αυτών πίνακας, εχρησιμοποιήθησαν εξ ολοκλήρου δια την κατασκευήν εφοδίων του κοινού αμυντικού προγράμματος. Εις περίπτωσιν καθ’ ην εκ του σχετικού ελέγχου διαπιστώση ότι ωρισμένα υλικά δεν εχρησιμοποιήθησαν προς κατασκευήν εφοδίων του κοινού αμυντικού προγράμματος θα μεριμνήση δια τα περαιτέρω, προς είσπραξιν των διαφυγόντων οικείων φόρων. Τα αποκόμματα και ρινίσματα άτινα έχουσιν εμπορικήν αξίαν απαλλάσσονται των φορολογιών τούτων. Ταύτα θα υποβάλλωνται εις φόρον κύκλου εργασιών επί τη βάσει της αξίας αυτών υπό την νέαν των μορφήν. 4.Η απαλλαγή του αναδόχου από του φόρου του άρθρ. 5 του Α.Ν. 843/1948 χορηγήται υπό του αρμοδίου Οικονομικού Εφόρου και θα περιορίζηται εις τους μισθούς και τα ημερομίσθια τα οποία βαρύνουσι τα κατά τα ανωτέρω παραγόμενα δια λογαριασμόν του κοινού αμυντικού προγράμματος εφόδια. Άρθρ.5.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως, εξαιρέσει του άρθρ. 4 ούτινος η ισχύς θα άρξηται 15 ημέρας μετά την δημοσίευσιν. 30.Ζ.μ.2 Ατέλειες ΄Εργων Αμυντικού Προγράμματος 